
NARVA LINNAVALITSUS
MÄÄRUS
Laste ja perede komisjoni põhimäärus
Narva								    „____“________2017   nr_____
[bookmark: _GoBack]Määrus kehtestatakse kohaliku omavalitsuse korralduse seaduse § 30 lõige 1 punkt 3, § 49 lõige 11, lastekaitseseaduse § 17 lõige 2 ning Narva linna põhimääruse punkt 5.7.2 alusel.
[bookmark: para1]§ 1.  Üldsätted
(1) Laste ja perede komisjon (edaspidi komisjon)  on Narva Linnavalitsuse (edaspidi linnavalitsus) juurde lastega seotud küsimuste lahendamiseks moodustatud alaline nõuandev komisjon.
(2) Komisjoni moodustab ja selle koosseisu kinnitab ja teeb selles muudatusi Narva Linnavalitsus oma korraldusega.
(3) Komisjon juhindub oma tegevuses Eesti Vabariigi seadustest, Narva linna õigusaktidest ja käesolevast põhimäärusest.
(4) Komisjoni liikmeteks on sotsiaal-, haridus- ja tervishoiuvaldkonna esindajad, politsei ning teised erialaspetsialistid, kes tunnevad laste probleeme ja soovivad nende lahendamisel osaleda. 
(5) Komisjoni töö lõpetamine toimub linnavalitsuse korraldusega.
[bookmark: para2]§ 2.  Ülesanded
Laste ja perede komisjoni ülesanded on:
1) lisatugi juhtumimenetluse käigus tehtavate keeruliste otsuste langetamisel;
2) koolikohustuse mittetäitjate ja nende perekondade probleemidele lahendite otsimine ning neile abi osutamine;
3) ettepanekute tegemine ja arvamuse andmine lastega tegelevate asutustele ja lapsevanematele;
4) abi osutamine koolikiusamise puhul;
5) ettepanekute ja soovituste esitamine linnavalitsusele abi osutamiseks lastele, lastega perekondadele ja teistele lapsi kasvatavatele isikutele ja asutustele;
7) ettepanekute tegemine (sh kinnisesse lasteasutusesse paigutamiseks) ja otsuste vastuvõtmine  alaealiste õigusrikkujate suhtes alternatiivsete mõjutusvahendite kohaldamiseks. 
[bookmark: para3]§ 3.  Õigused
[bookmark: para3lg1] Laste ja perede komisjonil on õigus:
1) kaasata komisjoni töösse vabatahtlikke vastava ettevalmistusega eksperte ja asjatundjaid väljastpoolt komisjoni;
2) teha järelepärimisi linnavalitsuse kaudu haridusasutuste, hoolekandeasutuste jt probleemide lahendamise osas;
3) saada komisjoni tööks vajalikku teavet sotsiaal-, haridus- ja tervishoiutöötajatelt ja teistelt selleks volitatud isikutelt;
4) soovitada lapse seaduslikule esindajale (või volitatud esindajale, kellele volitus on antud notariaalselt kinnitatud volikirjaga) pöörduda abi saamiseks vastava spetsialisti poole (nt psühholoog, psühhiaater, sotsiaalpedagoog, Rajaleidja spetsialistid, lepitaja, pereterapeut jt);
5) soovitada lapsele ja tema seaduslikule esindajale (või volitatud esindajale, kellele volitus on antud notariaalselt kinnitatud volikirjaga) sotsiaal- või noorsooprogrammis osaleda;
6) suunata MDFT (Multidimensionaalne pereteraapia) teenusele alaealise seadusliku esindaja (või volitatud esindaja, kellele volitus on antud notariaalselt kinnitatud volikirjaga) nõusolekul; 
7) suunata sotsiaalrehabilitatsiooni teenusele (SRT), tuvastades SRT vajaduse lapse heaolu hindamise küsimustiku abil;
8) esitada Sotsiaalkindlustusametile taotlus kinnisesse lasteasutuse paigutamiseks samuti seal viibimise pikendamiseks ja lõpetamiseks.
[bookmark: para4]§ 4.  Laste ja perede komisjoni töökord
(1) Komisjoni poole võivad pöörduda lapse seaduslikud esindajad kasvatusraskuste ilmnemisel ja haridusasutused juhul, kui Põhikooli- ja gümnaasiumi seaduse §58 sätestatud tugi- ja mõjutusmeetmed ei andnud tulemust. 
(2) Juhtumi arutamiseks komisjonil teeb Narva linna Sotsiaalabiameti lastekaitse osakond rakendatud meetmete ja perekonna toimetuleku hinnangu.
(3) Komisjoni poole võivad pöörduda Narva linna Sotsiaalabiameti lastekaitse osakonna spetsialistid raskemate juhtumite lahendamiseks  (sh juhul, kui on vaja suunata last sotsiaalse rehabilitatsiooni teenusele). 
(4) Komisjoni asjaajamist korraldab komisjoni sekretär, kes peab arvestust laekunud pöördumiste ja avalduste üle istungite vahelisel ajajärgul ja teatab lahendamist vajavatest küsimustest esimehele ja/või aseesimehele.
(5) Komisjoni töö põhimõtteks on erapooletus ja konfidentsiaalsus ning lähtumine lapse, lastega perekondade ja teisi lapsi kasvatavate isikute huvidest.
(6) Komisjoni liikmed ja komisjoni töösse kaasatud isikud on kohustatud hoidma saladuses komisjoni töös teatavaks saanud informatsiooni.
(7) Komisjoni istungid on kinnised. 
(8) Komisjon on otsustusvõimeline, kui istungist võtab osa komisjoni esimees või aseesimees ja lisaks vähemalt kolm komisjoni liiget.
(9) Istungi toimumisest ja päevakorrast teatatakse komisjoni liikmetele ette vähemalt viis tööpäeva. 
(10) Istungi valmistab ette ja kutsub kokku komisjoni sekretär.
(11) [bookmark: lg86]Istungit juhib komisjoni esimees, tema äraolekul aseesimees.
(12) Komisjoni istungil viibib taotluse esitanud isik või taotluse esitanud institutsiooni esindaja ja vajaduse korral laps ning tema seaduslik esindaja.
(13) Pöördumised ja lahendamist vajavad küsimused, mis on esitatud komisjonile, fikseeritakse ja võetakse seisukohad lahenduste leidmiseks hiljemalt ühe kuu jooksul teate saamisest.
[bookmark: para27]§ 5. Laste ja perede komisjoni istungi protokoll
[bookmark: lg95] (1) Komisjoni istung protokollitakse. Protokolli märgitakse:
 1) istungi aeg, koht ja istungist osavõtnud isikute nimed;
 2) osalejate ütluste sisu, nende taotlused ja kaebused;
 3) komisjoni liikmete ettepanekud ja arvamused.
[bookmark: lg96] (2) Protokolli koostab komisjoni sekretär. Protokollile kirjutavad alla komisjoni istungit juhtinud esimees või aseesimees ja sekretär.
§ 6. Laste ja perede komisjoni otsus.
[bookmark: lg97] (1) Komisjon teeb otsuse komisjoni istungil asja arutelu lõppedes või hiljemalt kolme päeva möödumisel arutelust, kui otsuse tegemiseks on vaja enam aega.
[bookmark: lg98] (2) Kui otsust ei tehtud asja arutelu lõppedes, teatab komisjoni istungit juhtinud isik, millal ja kus otsus tehakse teatavaks.
[bookmark: lg101] (3) Laste ja perede komisjoni otsuses märgitakse:
 1) otsuse tegemise koht ja aeg;
 2) istungist osavõtnud komisjoni liikmete ees- ja perekonnanimed;
 3) lapse ees- ja perekonnanimi, sünniaeg (isikukood), alaline elukoht ning õppeasutus;
[bookmark: ] 4) taotluse esitaja ees- ja perekonnanimi;
 5) taotluse sisu;
 6) otsust põhistav osa;
 7) otsuse vaidlustamise kord ja tähtaeg.
 (4) Komisjoni otsusele kirjutavad alla komisjoni istungit juhtinud esimees või aseesimees ja sekretär.
 (5) Komisjoni otsus edastatakse lapse esindajale allkirja vastu kätteandmisega või posti teel.
 (6) Kõik komisjoni otsused on soovitusliku iseloomuga.
[bookmark: para5]§ 7.  Rakendussätted
[bookmark: para5lg1] Põhimäärus jõustub seaduses sätestatud korras.

Narva Linnavalitsuse
„___“ _______2017.a  määruse nr____
LISA 1

TAOTLUS nr
Narva linna laste ja perede komisjonile

Koostamise koht:_______________				Kuupäev: „____“________________

TAOTLUSE ESITAJA:
Ees- ja perekonnanimi _______________________________________________________________
Aadress: __________________________________________________________________________
Amet _____________________________________________________________________________
Töökoht (telefon, e-post) _____________________________________________________________

ALAEALINE:
Ees- ja perekonnanimi _______________________________________________________________
Sünniaeg või isikukood ______________________________________________________________
Elukoht ___________________________________________________________________________
Õppeasutus või töökoht ______________________________________________________________

EMA(eestkostja/volitatud esindaja, kellele volitus on antud notariaalselt kinnitatud volikirjaga):
Ees- ja perekonnanimi _______________________________________________________________
Elukoht ___________________________________________________________________________
Töökoht ja telefon___________________________________________________________________

ISA:
Ees- ja perekonnanimi _______________________________________________________________
Elukoht ___________________________________________________________________________
Töökoht ja telefon___________________________________________________________________

TAOTLUSE SISU (kus ja millal toimus, jmt.)
____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Seoses kirjeldatud sündmusega taotleme asja arutamist ja seisukoha võtmist Narva linna laste ja perede komisjonis.

Taotleja (esindaja) allkiri ja nimi: _______________________________________________________

Lisatud dokumendid (alaealise iseloomustus, sotsiaaltöötaja arvamus perekonna kohta jne.): 								1) ___________________________________
							2) ___________________________________
							3) ___________________________________
							
Laste ja perede komisjoni sekretär:			    ___________________________________
                                                                            	                                              (allkiri)




